མན་ཇུ་རྒྱལ་རབས་ཀྱི་མཇུག་ཏུ་བོད་ལ་ཇུས་བཀོད་པ་ནས་༡༩༥༡ལོའི་བཙན་དབང་འུ་ཐུག་གི་དོན་ཚན་བཅུ་བདུན་བར་ལོ་ངོ་བརྒྱ་རིང་གི་ཁྲག་དྲི་བྲོ་བའི་བོད་ཁྱུར་མིད་བྱས་པའི་ལོ་རྒྱུས།ལོ་ངོ་བརྒྱ་ཕྲག་ནང་དུ་བོད་མིས་ཕྱི་རྒྱལ་གྱི་རྒྱ་བསྐྱེད་དང་།མི་རིགས་གཞན་གྱི་དབང་བསྒྱུར་ལ་འགོག་རྒོལ་གྱི་ལོ་རྒྱུས་སོགས་ཧ་ཅང་གི་གལ་ཆེ་བའི་ལོ་རྒྱུས་རྒྱབ་ལྗོངས་བློ་རྩེ་གཅིག་སྒྲིམ།ཞིབ་ཚགས་ངང་གཅོད་འབྲེག་དང་ཕྱིར་འབུད་བྱས་ཡོད།བོད་རྒྱལ་ཁབ་མ་ཤོར་བའི་སྔོན་གྱི་མཐའ་མཇུག་གི་འགོག་རྒོལ་ནི།ལོ་རྒྱུས་ཐོག་ཚད་མཐོའི་རང་སྐྱོང་གི་བོད་པ་ཚོས་རྒྱ་དམར་གྱི་དམངས་གཙོ་བཅོས་བསྒྱུར་སྲིད་ཇུས་འོག་དྲག་པོའི་གྱེན་ལོག་དང་།ཕྱིར་ཐོན།དེ་བཞིན་བོད་ཀྱི་གནད་དོན་དེ་དུས་བྱུང་བ་རེད་ཟེར་ནས་ཁ་བསྒྱུར་བྱས།དམངས་གཙོ་བཅོས་བསྒྱུར་ནི་བོད་ཀྱི་གནད་དོན་གྱིས་འབྱུང་ཁུངས་དང་ངོ་བོ་ཡིན།དེ་བས་བོད་ཀྱི་གནད་དོན་ནི་དོན་དམ་པར་གུང་ཁྲན་ཏང་དང་བོད་ཀྱི་གནད་དོན་ཡིན་ཟེར།